ഇന്ത്യ ബുക്ക് ഓഫ് റെക്കാഡില് ഇടം നേടി ഒമ്ബതുകാരന് അമ്ബലപ്പുഴ: ഒറ്റ ശ്വാസത്തില് അറുപത് സസ്യങ്ങളുടെ പേര് പറഞ്ഞ് ഒമ്ബതു വയസുകാരന് ഇന്ത്യ ബുക്ക് ഓഫ് റെക്കാഡില് ഇടം നേടി.അമ്ബലപ്പുഴ വടക്ക് പഞ്ചായത്ത് നീര്ക്കുന്നം കാട്ടൂക്കാരന് വീട്ടില് സുധീര് സുഹറ ദമ്ബതികളുടെ മകന് മുഹമ്മദ് സഹിലാണ് ഈ നേട്ടം സ്വന്തമാക്കിയത്. നീര്ക്കുന്നം എസ്.ഡി.വി ഗവ.യു.പി സ്കൂളിലെ നാലാം ക്ളാസ് വിദ്യാര്ത്ഥിയായ മുഹമ്മദ് സഹില് ലോക്ക് ഡൗണ് കാലത്താണ് തന്റെ കഴിവുകള് പ്രകടിപ്പിച്ചു തുടങ്ങിയത്.തുടക്കത്തില് കുപ്പികളില് വര്ണ വിസ്മയം തീര്ത്തു. പിന്നീട് കുപ്പി, ചിരട്ട, തൊണ്ട്, മറ്റ് പാഴ് വസ്തുക്കള് എന്നിവ ഉപയോഗിച്ച് ചെടിച്ചട്ടികളും നിര്മിച്ചു .മകന്റെ കഴിവ് തിരിച്ചറിഞ്ഞ പിതാവ് പിന്നീട് പല സ്ഥലങ്ങളില് നിന്നായി ധാരാളം ചെടികളും എത്തിച്ചു. മാതാവിന്റെ സഹായത്താല് ഈ ചെടികളുടെ പേരും കാണാപ്പാഠമാക്കി. ജൂണിലാണ് പ്ലാന്റ് ഐഡന്റിഫിക്കേഷന് വിഭാഗത്തില് ഇന്ത്യ ബുക്ക് ഓഫ് റെക്കാഡിലേക്ക് അപേക്ഷ അയച്ചത്.പിന്നീട് ഇവരുടെ നിര്ദേശ പ്രകാരം ചെടികളുടെ പേര് പറയുന്ന വീഡിയോയും അയച്ചു നല്കി.ഒരു മിനിറ്റില് അറുപത് ചെടികളുടെ പേരുകളാണ് മുഹമ്മദ് സഹില് പറഞ്ഞത്. കഴിഞ്ഞ ദിവസം ഇന്ത്യാ ബുക്ക് ഓഫ് റെക്കാഡില് നിന്ന് മുഹമ്മദ് സഹിലിന് മെഡലും സര്ട്ടിഫിക്കറ്റും ലഭിച്ചു.